Diari Oficial de la Generalitat Valenciana


Sumari del DOGV 9560, del 23-03-2023 (2023/2783)

RESOLUCIÓ de 23 de febrer de 2023, de la Direcció General d'Investigació i Alta inspecció Sanitària, per la qual es renova l'autorització sanitària per a l'extracció d'òrgans de donants morts, obtenció de teixits de donants morts al centre Hospital Universitari de Torrevieja.
------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9560

Data del DOGV
:   23-03-2023

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2023/2783


Data del document
:   23-02-2023

Organisme emissor
:   Conselleria de Sanitat Universal i Salut Pública

Tipus de document
:   Resolució

Descriptors 

:   * Conselleria de Sanitat Universal i Salut Pública
    * establiment hospitalari

RESOLUCIÓ de 23 de febrer de 2023, de la Direcció General d'Investigació i Alta inspecció Sanitària, per la qual es renova l'autorització sanitària per a l'extracció d'òrgans de donants morts, obtenció de teixits de donants morts al centre Hospital Universitari de Torrevieja. [2023/2783]  
El centre Hospital Universitari de Torrevieja, en carretera CV 95, S. Miguel de Salinas-Torrevieja, partida La Ceñuela, s/n, de Torrevieja (Alacant), va presentar sol·licitud de renovació d'autorització sanitària per a extracció d'òrgans de donants morts, obtenció de teixits de donants morts, amb data 27 d'octubre de 2022.  
  
Fonaments jurídics:  
- Ordre 7/2017, de 28 d'agost, de la Conselleria de Sanitat Universal i Salut Pública, per la qual es desplega el Decret 157/2014, de 3 d'octubre, pel qual s'estableixen les autoritzacions sanitàries i s'actualitzen, creen i organitzen els registres d'ordenació sanitària de la Conselleria de Sanitat.  
- Reial decret llei 9/2014, de 4 de juliol, pel qual s'estableixen les normes de qualitat i seguretat per a la donació, l'obtenció, l'avaluació, el processament, la preservació, l'emmagatzematge i la distribució de cèl·lules i teixits humans i s'aproven les normes de coordinació i funcionament per al seu ús en humans.  
- Decret 157/2014, de 3 d'octubre, del Consell, pel qual s'estableixen les autoritzacions sanitàries i s'actualitzen, creen i organitzen els registres d'ordenació sanitària de la Conselleria de Sanitat.  
- Reial decret 1723/2012, de 28 de desembre, pel qual es regulen les activitats d'obtenció, utilització clínica i coordinació territorial dels òrgans humans destinats al trasplantament i s'estableixen requisits de qualitat i seguretat.  
- Ordre de 26 de febrer de 2008, del conseller de Sanitat, sobre autorització sanitària de centres sanitaris de la Comunitat Valenciana per a la pràctica d'activitats d'extracció i trasplantament d'òrgans, teixits i cèl·lules.  
Vist l'expedient instruït a aquest efecte, els preceptes legals esmentats i els altres de pertinent aplicació, i també l'informe del director del programa de trasplantaments de la Comunitat Valenciana, resolc:  
· Renovar al titular a què es fa referència més amunt l'autorització sanitària per a extracció d'òrgans de donants morts, en els termes de la sol·licitud efectuada, vàlida per un període de cinc anys.  
· Renovar a què es fa referència més amunt l'autorització sanitària per a l'obtenció de teixits de donants morts, en els termes de la sol·licitud efectuada, vàlida per un període de quatre anys.  
Qualsevol modificació substancial en les condicions o requisits que van motivar la concessió de l'autorització haurà de ser notificada a aquesta direcció general, i podrà donar lloc a la revisió o fins i tot a la revocació de l'autorització si les modificacions suposen una alteració substancial de les circumstàncies que van justificar la concessió. A l'efecte de l'activitat que s'autoritza, el centre queda sotmés a la inspecció i el control d'aquesta Conselleria.  
Aquesta resolució es notifica als interessats, amb l'advertiment que no esgota la via administrativa i en contra es pot interposar recurs d'alçada davant la Secretaria Autonòmica de Salut Pública i del Sistema Sanitari Públic, en virtut de la Resolució de 12 de juliol de 2022 (DOGV 9383, 14.07.2022), de la secretària autonòmica d'Eficiència i Tecnologia Sanitària, en el termini d'un mes comptat a partir de l'endemà de la data de notificació, d'acord amb el que s'estableix en l'article 122 de la Llei 39/2015, d'1 d'octubre, del procediment administratiu comú de les administracions públiques.  
  
València, 23 de febrer de 2023.- El director general d'Investigació i Alta Inspecció Sanitària, p. s. (Decret 185/2020, de 16 de novembre), la secretària autonòmica d'Eficiència i Tecnologia Sanitària: Concha Andrés Sanchis.